Държавен вестник, бр. 14, 2015 г., стр. 71

БРОЙ  14	
Д Ъ Р Ж А В Е Н  В Е С Т Н И К 	
СТР.  71  
са извън обхвата на акредитация. Разходите за 
командировъчните на външните експерти и 
за експертните оценки са за сметка на МРРБ.
3.3.3. Министърът на регионалното развитие 
и благоустройството определя със заповед коми-
сията за извършване на проверка на място и я 
упълномощава да информира лицето, обект на 
проверката, за констатираните несъответствия. 
Копие от заповедта се предоставя за сведение 
на кандидата при провеждането на заседание 
за откриване на проверката. 
3.3.4. Отговорният експерт от отдел „СП“ 
подготвя плана за извършване на проверка на 
място и го съгласува с кандидата.
3.3.5. В срок до един месец от издаването 
на заповедта по т. 3.3.3 комисията извърш-
ва проверка на място с цел установяване на 
компетентността и способността на кандидата 
да изпълнява заявените процедури и/или за 
спазване на условията, при които са издадени 
разрешенията, за практическо изпълнение на 
процедурите и за поддържане на техническа 
компетентност.
Проверката се извършва след представяне 
на документ за платена такса за извършване 
на проверка на място съгласно чл. 24, ал. 4 от 
наредбата.
3.3.6. Проверката включва оценка за съответ-
ствие с изискванията на съответния стандарт от 
серията БДС ЕN 17000, оценка на техническата 
компетентност на кандидата за практическо 
изпълнение на заявените процедури в желания 
обхват, както и извадков контрол на досиета 
на оценени строителни продукти – за лицата 
по т. 2.2.
В случаите, когато лицето представи валиден 
сертификат за акредитация, не се извършва 
проверка на системата за управление, на тех-
ническата компетентност и на техническите 
средства от обхвата на акредитация.
3.3.7. Отговорният експерт от отдел СП ръко-
води проверката на място. Комисията отразява 
във формулярите за проверка и несъответствие 
проверените документи и записи, констатирани-
те съответствия и несъответствия с изискванията 
и съставя констативен протокол. Протоколът се 
подписва от членовете на комисията, участва-
ли при проверката, и се предоставя на лицето, 
обект на проверката.
3.3.8. Когато при проверката на място се 
установят несъответствия с изискванията, 
комисията съгласно пълномощията по т. 3.3.3 
попълва и предоставя на лицето, обект на про-
верката, формуляри за несъответствие, в които 
се определя срокът за отстраняването им, който 
не трябва да е по-дълъг от два месеца.
3.3.9. Когато констатирано несъответствие 
не позволява на лицето да извършва цялостно 
или частично дейността, за която е получило 
разрешение, в съответствие с изискванията на 
стандартите и одобрените процедури комисията 
изготвя и представя на министъра на регионал-
ното развитие и благоустройството доклад с 
мотивирано предложение и проект на заповед за 
временно спиране (цялостно или частично) на 
дейността до отстраняване на несъответствията, 
но за не повече от три месеца.
3.3.10. Когато коригиращите действия са 
представени в срока по т. 3.3.8 и 3.3.9, но е не-
обходима допълнителна информация за оценка 
на ефективността им, тя се предоставя в срок 
не по-дълъг от един месец от уведомяването 
на лицето от ресорния заместник-министър.
3.3.11. Когато несъответствията не са от-
странени в срока по т. 3.3.8, 3.3.9 и 3.3.10, ко-
мисията изготвя и представя на министъра на 
регионалното развитие и благоустройството 
доклад с мотивирано предложение и проект 
на заповед за:
а) отказ от издаване на разрешение, разши-
рение или актуализация на издадено разреше-
ние, или
б) ограничаване на обхвата или отнемане 
или спиране на действието на издадено разре-
шение или разширение в случаите по чл. 15, 
ал. 1 ЗТИП, чл. 50, параграф 1 на Регламент 
(ЕС) № 305/2011 и чл. 22 от наредбата.
Докладът и проектът на заповед се съгласуват 
с директора на дирекция „ТПН“ и с ресорния 
заместник-министър.
3.3.12. Министърът на регионалното развитие 
и благоустройството издава заповед по т. 3.3.9 
или по т. 3.3.11 и уведомява писмено заинте-
ресуваното лице в 7-дневен срок, както и ЕК, 
когато заповедта засяга обхват, нотифициран 
пред ЕК.
3.3.13. Отговорникът за регистъра отразява 
ограничението на обхват или отнемането на 
издадено разрешение или разширение в съот-
ветния регистър на МРРБ.
3.3.14. Когато при проверката на място не са 
установени несъответствия или констатираните 
несъответствия са отстранени в определения 
срок, комисията изготвя и представя на минис-
търа на регионалното развитие и благоустрой-
ството доклад с предложение за:
а) издаване на заявеното разрешение, разши-
рение или актуализация на обхвата на издадено 
разрешение, и/или 
б) нотифициране на кандидата пред ЕК, и/или
в) продължаване действието на издадените 
разрешения и разширения.
Докладът, изготвен от комисията, се съгласува 
с директора на дирекция „ТПН“ и с ресорния 
заместник-министър.
3.4. Издаване на разрешение, разширение, 
актуализация и нотифициране на лицата
3.4.1. Кандидатите за нотифициране по реда на 
Регламент (ЕС) № 305/2011 попълват формуляр 
на английски език с данни и обхват на нотифи-
цирането в съответствие с решенията на ЕК.
3.4.2. След като министърът на регионалното 
развитие и благоустройството одобри доклада 
по т. 3.3.14, отговорникът за нотифицирането 
обявява кандидата пред ЕК.
3.4.3. След определяне на номер или потвър-
ждаване на нотификацията от ЕК отговорният 
експерт изготвя проект на разрешение, разшире-
ние или актуализация на издадено разрешение.